Օրինակ 4. Հայաստանի Հանրապետությունում գրանցված կազմակերպության և ոչ ռեզիդենտ օտարերկրացու միջև կնքված պայմանագրի համաձայն օտարերկրացին իրականացնում է ապրանքների անմիջական մատակարարում Աթենքից (Հունաստան) դեպի Երևան (Հայաստան): Մաքսային հայտարարագրից հետևում է, որ այդ ապրանքները ներմուծվել են կազմակերպության կողմից: Պայմանագրի համաձայն ոչ ռեզիդենտ օտարերկրացու կողմից կազմակերպությանը փաստացի մատակարարված ապրանքների և մատուցված ծառայությունների գծով ներկայացված հաշիվ-ապրանքագրի (iոvօice) հիման վրա կազմակերպությունը օտարերկրացուն վճարում է 10000 ԱՄՆ-ի դոլար, որից. 8000 ԱՄՆ-ի դոլար` ապրանքների դիմաց, 1300 ԱՄՆ-ի դոլար` ապրանքների տեղափոխման համար, 500 ԱՄՆ-ի դոլար` ապրանքների բեռնման-բեռնաթափման համար և 200 ԱՄՆ-ի դոլար` մինչև Հայաստանի Հանրապետության տարածք ներկրումը մաքսային ձևակերպումների համար: